ห่างหายจากร้านนี้ไปนานร่วมปีได้แล้วครับ พอกลับมาครั้งนี้ บรรยากาศร้านยังดูคึกคักเหมือนเดิม

มากัน 4 คน ได้ที่นั่งชั้น 2 ก็พื้นที่กว้างขวางดีครับ ร้านนี้ทีเด็ดนอกจากไก่ทอดแล้ว ก็มีพวกคอกเทลสูตรพิเศษของทางร้าน แต่สุดท้าย พวกผมก็จัดเบียร์มาครับ 555 มีโปรพอดี แถมของทอดกับเบียร์ มันเข้ากั๊นเข้ากัน

เริ่มต้นที่ ไก่ทอดครับ เป็นไก่ทอดกรอบ ชื่อก็บอก Crispy Chicken ไก่ก็กรอบอร่อยดีครับ หมักถึงเครื่อง กินแบบไม่ต้องจิ้มซอสก็อร่อยแล้ว แต่ทีเด็ดของร้านก็มีซอสที่หลากหลายด้วยครับ มี 8 อย่าง ผมสั่งไก่ไซซ์กลาง เลือกซอสได้ 3 อย่าง เพิ่มก็เสียตังไปครับ 

สำหรับซอส ตัวแรกเป็น Jack Daniel BBQ ก็ซอสบาร์บีคิวแหละครับ มีกลิ่นวิสกี้บาง ๆ บางมากกกก ไม่ต่ิงกลัวไปครับ อีกตัวก็ D.I.Y. Wasabi Mayo อันนี้ผมชอบตั้งแต่ครั้งก่อน ออกเปรี้ยวและเผ็ดฉุนจากวาซาบิ แต่อยู่ในระดับพอรับได้ กินกับของทอดตัดเลี่ยนกันดี ตัวสุดท้าย สั่งซอส Tartar Sauce อันนี้ก็พอได้ครับ แต่เพื่อนผมบอกว่า เขาใส่ผักชีลาว หรือ พาร์สลีย์ ไม่แน่ใจว่าตัวไหน แต่ใส่เยอะไป เหม็นเขียวไปนิดครับ

มันบด อันนี้สั่งมากินเล่น ไม่มีอะไรจะกล่าวถึงครับ ธรรมดาทั่วไป ไม่สั่งก็ได้ 5555

พิซซ่าต้มยำกุ้ง มีโอกาสได้กินสักทีครับ หลังจากครั้งที่แล้วมา 2 คน ไม่น่าจะกินไหว พิซซ่าก้ำกึ่งว่าจะแป้งหนาหรือแป้งบางดี แต่ชีสมาเต็มสะใจสุด ๆ ครับ รสชาติต้มยำโดดเด่นที่เครื่องเทศเลยครับ เหมือนเอาข่าตะไคร้ใบมะกรูดมาปั่น ๆ ทำซอส เข้มข้นมาก ผมว่าเข้มข้นจนไม่เข้ากับชีสอ่ะ สำหรับผม ขอสั่งครั้งนี้ครั้งเดียวครับ 

เมนูสุดท้าย ทำนานจนลืม แล้วพอเอามาวาง ตกใจว่าสั่งอะไรไป กินกันแค่ 4 คน เป็นซี่โครงหมูบาร์บีคิวครับ ที่สั่งมาแค่ half นะครับ ถึงกับถามให้แน่ใจ ว่าไม่ใช่ full ribs แน่นะ ใหญ่มาก เรื่องรสชาติ ดีทีเดียวครับ น่าจะใช้ซอส BBQ ที่ใส่ Jack Daniel หละมั้งครับ ตัวเนื้อหมูก็นุ่มดี เลาะเบา ๆ ก็หลุดจากกระดูกแล้วครับ เมนูนี้อร่อย คุ้มด้วย

โดยรวม เรื่องไก่ ร้านนี้คือเด็ดครับ ไม่ต้องมีน้ำจิ้มเยอะ ก็อร่อยแล้ว ส่วนเมนูอื่น ๆ ชอบไม่ชอบคงอยู่ที่ลิ้นคนครับ สำหรับผม ซี่โครงย่างอร่อยครับ แต่พิซซ่าเฉย ๆ

ค่ำ ๆ มีดนตรีสดฟังเพลิน เหมาะกับบรรยากาศแถวถนนพระอาทิตย์ไม่น้อย 

กินกับ 4 คน รวมเบียร์แล้ว คนละประมาณ 300 บาทครับ

ร้านอยู่ตรงถนนพระอาทิตย์ ตรงข้ามป้อมพระสุเมรุครับ ถ้าชอบไก่ทอด หรือ ชอบคอกเทลแปลก ๆ แนะนำให้มาเลยครับ 

